SET ปิดเช้าบวก 7 จุด รับแรงซื้อกลับกลุ่มแบงก์ – Domestic play หนุน
SET ปิดเช้าบวก 7 จุด รับแรงซื้อกลับกลุ่มแบงก์ - Domestic play หนุน อีกทั้งภาพรวมสถานการณ์โควิด-19ในประเทศดีขึ้น สำหรับแนวโน้มตลาดช่วงบ่ายน่าจะปรับตัวขึ้นได้ต่อ ให้แนวต้านไว้ที่ 1,615 จุด แนวรับที่ 1,600 จุด
21 ก.ย. 2564

โดยนักวิเคราะห์ กล่าวว่า ตลาดหุ้นไทยเช้านี้กลับมาฟื้นตัวขึ้นได้หลังถูกกดดันจากปัจจัยที่ไชน่า เอเวอร์แกรนด์ บริษัทอสังหาริมทรัพย์ขนาดใหญ่ที่สุดอันดับ 2 ของจีนจากปัญหาหนี้ตั้งแต่เมื่อวานนี้ โดยวันนี้กลับมาได้แรงหนุนจากความคาดหวังมาตรการกระตุ้นเศรษฐกิจหลังจากที่รัฐบาลเพิ่มสัดส่วนหนี้สาธารณะต่อผลิตภัณฑ์มวลรวมในประเทศ จากเดิมที่กำหนดไว้ต้องไม่เกิน 60% เป็นต้องไม่เกิน 70% ต่อจีดีพี ทำให้กลุ่มแบงก์ปรับตัวขึ้นมา รวมทั้งกลุ่ม Domestic play ที่เข้ามาพยุงตลาดได้ ขณะที่หุ้นกลุ่ม Global play อาจจะยังถูกกดดันจากปัญหาไชน่า เอเวอร์แกรนด์
ส่วนภาพรวมสถานการณ์การแพร่ระบาดโควิด-19 เริ่มดีขึ้น เริ่มที่จะมีการผ่อนคลายล็อกดาวน์ อย่างไรก็ตามวันนี้มีแรงขาย DELTA กดดันดัชนี SET ไป 6 จุด
สำหรับแนวโน้มตลาดในช่วงบ่ายนี้ คาดว่าอาจจะปรับขึ้นต่อไปได้หลังลงมาทดสอบแนวรับสำคัญ 1,600 จุด ให้แนวต้านไว้ที่ 1,615 จุด แนวรับที่ 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA มูลค่าการซื้อขาย 2,765.64 ล้านบาท ปิดที่ 498.00 บาท ลดลง 58.00 บาท
KCE มูลค่าการซื้อขาย 1,369.05 ล้านบาท ปิดที่ 81.00 บาท ลดลง 1.75 บาท
SCGP มูลค่าการซื้อขาย 1,177.91 ล้านบาท ปิดที่ 63.25 บาท เพิ่มขึ้น 1.00 บาท
KBANK มูลค่าการซื้อขาย 1,043.40 ล้านบาท ปิดที่ 120.50 บาท เพิ่มขึ้น 2.00 บาท
AOT มูลค่าการซื้อขาย 1,031.37 ล้านบาท ปิดที่ 61.50 บาท เพิ่มขึ้น 0.50 บาท
 